pythainlp/thai_wikipedia_clean_20230101 huggingface dataset:
หนึ่งในกลยุทธ์ของนารูมิที่ใช้เพื่อเพิ่มคะแนนโรงเรียนให้ดียิ่งขึ้นซึ่งจะส่งผลต่อยอดผู้เข้าสมัครคือการจัดงานเปิดบ้าน โดยให้นักเรียนทุกคนมีส่วนร่วมในการจัดกิจกรรม หรือการว่าจ้างผู้ฝึกสอนจากภายนอกโรงเรียนให้เข้ามาควบคุมการทำกิจกรรมชุมนุมเพื่อเพิ่มยอดผู้เข้าสมัครโรงเรียนมัธยมปลายเคเมกัง เมื่อทุกอย่างดูเหมือนเข้าที่เข้าทางแล้ว หลังจากลูกสาวของเคซูเกะ คางายะ (มาซาโนบุ ทากาชิมะ) ตัดสินใจว่าจะเรียนที่โรงเรียนมัธยมปลายเคเมกัง คางายะให้นารูมิเลือกว่าจะเป็นครูใหญ่ต่อไปโดยที่จะลาออกจากบริษัท หรือจะลาออกจากการเป็นครูใหญ่และกลับเข้ามาทำงานในบริษัทที่มั่งคงกว่าเพื่อไม่ให้ลูกสาวของเขาต้องตกอยู่ภายใต้การดูแลของนารูมิ นอกจากนี้นารูมิยังถูกคู่หมั้นของเขา ซาโตโกะ มัตสึบาระ (มิกาโกะ ทาเบะ) ยกเลิกการหมั้น หลังเขาไม่ได้ให้เวลากับเธออย่างเพียงพอ โดยนารูมิได้เลือกที่เป็นครูใหญ่อย่างที่เขาและคณะครูต้องการต่อไป และได้ขอแต่งงานกับมัตสึบาระอย่างเป็นทางการ
โรงเรียนมัธยมปลายเคเมกัง.
โรงเรียนมัธยมปลายเคเมกัง  ก่อตั้งเมื่อปี 1961 แรกเริ่มเป็นโรงเรียนหญิงล้วนก่อนที่จะเปลี่ยนมาเป็นโรงเรียนแบบสหศึกษา
บริษัทคาชิมัตสึ บุซซัง.
บริษัทแม่ของโรงเรียนมัธยมปลายเคเมกัง
ฟุตซอลไทยแลนด์ลีก
เรื่องเด่นเย็นนี้ เสาร์-อาทิตย์
เทศบาลตำบลหนองไม้แดง
วัดเขาทับควาย
วัดเขาทับควาย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยโป่ง อำเภอโคกสำโรง จังหวัดลพบุรี มีที่ดินตั้งวัดเนื้อที่ 11 ไร่ 3 งาน 86 ตารางวา
วัดเขาทับควาย เดิมชื่อ วัดสามัคคีธรรม ตั้งวัดเมื่อวันที่ 10 เมษายน พ.ศ. 2515 ได้นามตามชื่อบ้าน โดยได้มีการริเริ่มสร้างวัดตั้งแต่ พ.ศ. 2505 แต่เดิมเป็นวัดร้าง ภายหลังมีนางพัน นาคา, นายแถว ป่องศีดา และนายส่ง นาคา ได้นิมนต์พระคำมี มาอยู่จำพรรษาและจัดสร้างกุฏิถวายและดำเนินการขอตั้งวัดให้เป็นการถูกต้องขึ้นใหม่อีกครั้งหนึ่ง วัดได้รับพระราชทานวิสุงคามสีมาเมื่อวันที่ 30 สิงหาคม พ.ศ. 2520 เขตวิสุงคามสีมา กว้าง 20 เมตร ยาว 40 เมตร
พื้นที่ตั้งวัดเป็นที่ราบ อาคารเสนาสนะที่สำคัญ ได้แก่ อุโบสถกว้าง 10 เมตร ยาว 14 เมตร สร้างเมื่อ พ.ศ. 2496 ศาลาการเปรียญกว้าง 14 เมตร ยาว 18 เมตร สร้างเมื่อ พ.ศ. 2515 หอสวดมนต์กว้าง 15 เมตร ยาว 19 เมตร สร้างเมื่อ พ.ศ. 2525 กุฏิสงฆ์จำนวน 4 หลัง วิหารหลวงปู่มี จนฺทโชโต ภายในมีรูปปั้นของท่าน และศาลามีภาพเขียนเกี่ยวกับตำนานท้องถิ่นเรื่อง เขาทับควาย ปูชนียวัตถุที่สำคัญ ได้แก่ พระประธานในอุโบสถ์ ขนาดพระเพลากว้าง 62 นิ้ว พร้อมด้วยพระอัครสาวก รวมถึงมีพระพุทธรูปอื่นอีก จำนวน 4 องค์
ชาร์ลี ทาฮาน
ชาลส์ ทาฮาน (; เกิดวันที่ 11 มิถุนายน ค.ศ. 1998) เป็นนักแสดงชาวอเมริกัน ผู้เป็นที่รู้จักจากการแสดงบท "ไวแอตต์ แลงมอร์" ในละครชุดเรื่อง "โอซาร์ก" ทางเน็ตฟลิกซ์ (2017–2022), บท "สแกร์โครว / ดร.โจนาธาน เครน" ใน "อัศวินรัตติกาล เปิดตำนานเมืองค้างคาว" (2014–17), บท "เบน เบิร์ค" ในละครชุดเรื่อง "เมืองหลอน คนลวง" ทางช่องฟ็อกซ์ (2015–16) รวมทั้งยังเป็นผู้พากย์เสียงตัวละคร "วิกเตอร์ แฟรงเกนสไตน์" ในภาพยนตร์แอนิเมชันของวอลต์ ดิสนีย์เรื่อง "แฟรงเคนวีนนี่ คืนชีพเพื่อนซี้สี่ขา" (2012)
ทาฮาน เริ่มต้นมีผลงานการแสดงภาพยนตร์ในปี ค.ศ. 2007 ในฐานะนักแสดงเด็กของเรื่อง "Trainwreck: My Life as an Idiot" และ "ไอ แอม ลีเจนด์ ข้าคือตำนานพิฆาตมหากาฬ" (นำแสดงโดย วิล สมิธ) ก่อนที่ปีต่อมาเขาจะได้ปรากฎตัวในบทบาทสมทบของละครโทรทัศน์เรื่อง "ฟรินจ์ เลาะปมพิศวงโลก" ปี 1 ซึ่งเป็นผลงานทางโทรทัศน์เรื่องแรกและได้แสดงในภาพยนตร์แนวโรแมนติก-ดราม่า เรื่อง "โรดันเต้รำลึก" (นำแสดงโดย ริชาร์ด เกียร์ และ ไดแอน เลน)
ค.ศ. 2010 เขาได้แสดงในภาพยนตร์แนวระทึกขวัญเรื่อง "ขังนรกบ้านเสือดุ" และแสดงร่วมกับ แซ็ก เอฟรอน ใน "สายใยรัก สองสัญญา" รวมทั้งได้มีโอกาสแสดงในละครโทรทัศน์เรื่อง "" ปีที่ 12 ทางช่องเอ็นบีซี และพากย์เสียงตัวละคร วิกเตอร์ แฟรงเกนสไตน์ ในภาพยนตร์แอนิเมชันเรื่อง "แฟรงเคนวีนนี่ คืนชีพเพื่อนซี้สี่ขา" (ค.ศ. 2012)
ในปี ค.ศ. 2013 เขามีผลงานการแสดงบทบาทสมทบในภาพยนตร์ถึง 4 เรื่อง ได้แก่ภาพยนตร์แนวอาชญากรรมที่นำแสดงโดย ไคลฟ์ โอเวน และ มารียง กอตียาร์ เรื่อง "สายเลือดพันธุ์ระห่ำ" , แสดงเป็นลูกชายของ อเล็ก บอลด์วิน ในภาพยนตร์ดรามาเรื่อง "วิมานลวง" , แสดงภาพยนตร์สยองขวัญเรื่อง "กักลูก ซ่อนโหด" และ ภาพยนตร์แนวตลกเสียดสีเรื่อง "ไลฟ์ ออฟ ไครม์" ที่นำแสดงโดย เจนนิเฟอร์ อนิสตัน ก่อนที่ในปี ค.ศ. 2015 เขาจะได้แสดงเป็นตัวละครหลักในละครชุดบันเทิงคดีแนววิทยาศาสตร์-รหัสคดีเรื่อง "เมืองหลอน คนลวง" ทางช่องฟ็อกซ์
ในปี 2019 เขามีผลงานในภาพยนตร์ตลกเรื่อง "เชียร์ลีดเดอร์ วัยทอง" (นำแสดงโดย ไดแอน คีตัน)
เทศบาลตำบลหมอนนาง
วัดศรีสุพรรณ (จังหวัดพะเยา)
วัดศรีสุพรรณ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่ใจ อำเภอแม่ใจ จังหวัดพะเยา
วัดศรีสุพรรณ หรือเดิมชาวบ้านเรียกว่า วัดแม่ใจปงสนุก ในอดีตเรียกว่า วัดไชยปงสนุก บางท่านเรียกว่า วัดพระเจ้าทองทิพย์ สร้างขึ้นโดยชาวลำปางคณะหนึ่งอยู่ที่หมู่บ้านปงสนุก ได้อพยพมาตั้งรกรากทำมาหากิน ณ บ้านแม่ใจ ตั้งวัดเมื่อ พ.ศ. 2362 ได้รับพระราชทานวิสุงคามสีมาเมื่อ พ.ศ. 2482 ตั้งชื่อวัดเพื่อให้สอดคล้องกับชื่อหมู่บ้านเดิมของตนที่อพยพมาจากบ้านปงสนุก จังหวัดลำปาง
ชาวบ้านได้ค้นพบพระพุทธรูปองค์หนึ่งบริเวณที่สร้างเป็นวัดศรีสุพรรณในปัจจุบัน มีลักษณะงดงามโดยได้ขนานนามว่า "พระเจ้าทองทิพย์" เป็นพระพุทธรูปสำริด ปางมารวิชัย เรียกว่าพระสิงห์รุ่น 3 คือผสมผสานศิลปะเชียงแสน ฺศิลปะสุโขทัย และศิลปะล้านช้าง ได้อย่างกลมกลืน โดยกรมศิลปากรได้ขึ้นทะเบียนเป็นสมบัติของชาติเมื่อ พ.ศ. 2534 หน้าตักกว้าง 29 นิ้ว สูง 24 นิ้ว มีพุทธลักษณะงดงาม เดิมที่มีการพบพระเจ้าทองทิพย์อยู่ในดงไม้ไผ่ได้สร้างอาคารครอบไว้ และต่อมาได้ร่วมกันสร้างวิหารถาวรครอบไว้บริเวณก่อไผ่เดิม ในช่วงเทศกาลสงกรานต์ 13–17 เมษายน จะมีประเพณีแห่พระเจ้าทองทิพย์ โดยถือวันที่ 17 เป็นวันสำคัญที่สุด
วิกฤตการณ์ไครเมีย พ.ศ. 2557
สาธารณรัฐไครเมีย (แก้ความกำกวม)
สาธารณรัฐไครเมีย อาจหมายถึง
สาธารณรัฐไครเมีย (ประเทศ)
ควาเม คารีคารี
ควาเม คารีคารี (เกิด 21 มกราคม ค.ศ. 1992) เป็นนักฟุตบอลชาวกานา ปัจจุบันเล่นในตำแหน่งกองหน้าให้แก่เชนไนยินในประเทศอินเดีย
สวีเดน.
คารีคารีย้ายมาเอไอเคใน ค.ศ. 2011 โดยในฤดูกาลนั้น เขาลงเล่น 18 นัด ยิงได้ 2 ประตู ต่อมาเขาถูกปล่อยยืมตัวให้แก่ Degerfors IF ในช่วงครึ่งฤดูกาลแรกของฤดูกาล 2012 ซึ่งเขาได้ลงเล่น 15 นัด ยิงได้ 6 ประตู ก่อนที่จะกลับสู่ต้นสังกัดอย่างเอไอเคในเดือนสิงหาค
เมื่อกลับมาที่เอไอเค เขาได้ทำประตูให้แก่สโมสรในหลายนัดในยูโรปาลีก ซึ่งมีนัดที่เขาสามารถยิงประตูใส่เปเอสเฟ ไอนด์โฮเฟินและซีเอ็สเคเอ มอสโก
ตุรกี.
ในฤดูกาล 2013–14 เขาถูกปล่อยยืมตัวให้แก่สโมสรบาลิเคเซอร์สปอร์ในทีทีเอฟเฟิสต์ลีก โดยใน 12 นัดแรกที่ได้ลงเล่น เขายิง 5 ประตูและทำ 3 แอสซิสต์ ช่วยให้ทีมอยู่อันดับที่หนึ่งของตาราง
Haugesund และ Irtysh Pavlodar.
วันที่ 3 มีนาคม ค.ศ. 2016 คารีคารีได้เซ็นสัญญา 18 เดือนกับสโมสร Haugesund ต่อมาในวันที่ 30 มิถุนายน ค.ศ. 2016 FC Irtysh Pavlodar ได้ยืมตัวคารีคารีมาจาก FK Haugesund จนจบฤดูกาล 2016
เนฟต์ชีบากู.
วันที่ 29 มิถุนายน ค.ศ. 2018 คารีคารีได้เซ็นสัญญาระยะ 2 ปีกับเนฟต์ชีบากู ทีมในอาเซอร์ไบจานพรีเมียร์ลีก ต่อมาในเดือนมกราคม ค.ศ. 2019 เขาถูกปล่อยยืมตัวให้แก่ Al Urooba ในยูเออีดิวิชันวัน และในวันที่ 15 กรกฎาคม ค.ศ. 2019 สัญญาของเขากับสโมสรถูกยกเลิกด้วยความยินยอมร่วมกัน
ดีนาโมทบิลีซี.
วันที่ 15 กรกฎาคม ค.ศ. 2019 คารีคารีได้เซ็นสัญญาหนึ่งปีกับดีนาโมทบิลีซี โดยมีตัวเลือกในการขยายสัญญาไปอีกหนึ่งปี
นครราชสีมา มาสด้า.
วันที่ 17 พฤษภาคม ค.ศ. 2021 คารีคารีได้ย้ายมาร่วมทีมนครราชสีมา มาสด้าในไทยลีก
Kwame Karikari
เฮนรี อานิเยร์
เฮนรี อานิเยร์ (; เกิด 17 ธันวาคม ค.ศ. 1990) เป็นนักฟุตบอลชาวเอสโตเนีย ปัจจุบันเล่นในตำแหน่งกองหน้าให้แก่เมืองทอง ยูไนเต็ดในไทยลีกและทีมชาติเอสโตเนีย
ฟลอรา.
อานิเยร์มาจากทีมเยาวชนของฟลอรา ต่อมาในฤดูกาล 2007 เขาถูกปล่อยยืมตัวให้แก่วอร์ริเออร์ สโมสรใน Esiliiga ซึ่งเขาทำ 13 ประตูจากการลงเล่นในลีก 24 นัด ต่อมาในเดือนมกราคม ค.ศ. 2008 เขาได้เลื่อนขึ้นสู่ทีมชุดแรกของฟลอรา เขาได้ลงเล่นนัดแรกให้แก่ทีมใน Meistriliiga (ลีกสูงสุดของเอสโตเนีย) เมื่อวันที่ 8 มีนาคม ค.ศ. 2008 ซึ่งนัดนั้นทีมเปิดบ้านเสมอกับ Nõmme Kalju 1–1 ต่อมาในวันที่ 29 มีนาคม ค.ศ. 2008 เขาทำประตูช่วยให้ทีมบุกไปเอาชนะ Tallinna Kalev 3–0 ทำให้เขากลายเป็นผู้เล่นอายุน้อยที่สุดของสโมสรที่สามารถทำประตูได้ใน Meistriliiga ด้วยวัยเพียง 17 ปี 103 วัน เดือนสิงหาคม ค.ศ. 2009 อานิเยร์ได้ย้ายไปซัมป์โดเรียในอิตาลีด้วยสัญญายืมตัวหนึ่งฤดูกาล
อานิเยร์กลับสู่ฟลอราในเดือนกรกฎาคม ค.ศ. 2010 เขาทำ 13 ประตูจากการลงเล่น 16 นัด ช่วยให้ทีมชนะเลิศ Meistriliiga ในฤดูกาล 2010 นับเป็นแชมป์ลีกสมัยแรกของเขา ต่อมาในฤดูกาล 2011 เขาพาทีมชนะเลิศเป็นครั้งที่สองของเขา โดยเขาทำประตูให้แก่สโมสรทั้งสิ้น 21 ประตู
ไวกิง.
วันที่ 20 ธันวาคม ค.ศ. 2011 อานิเยร์เซ็นสัญญากับไวกิง สโมสรในลีกสูงสุดของนอร์เวย์ เขาลงเล่นนัดแรกในลีกเมื่อวันที่ 26 มีนาคม ค.ศ. 2012 ซึ่งในนัดนั้น ทีมบุกไปเสมอกับ Sandnes Ulf 2–2
Fredrikstad (ยืม).
วันที่ 4 เมษายน ค.ศ. 2013 เขาถูกปล่อยยืมตัวให้แก่ Fredrikstad สโมสรใน Adeccoligaen จนถึงวันที่ 15 กรกฎาคม
มาเธอร์เวล.
วันที่ 29 กรกฎาคม ค.ศ. 2013 อานิเยร์ได้ย้ายไปร่วมทีมมาเธอร์เวลในสกอตติชพรีเมียร์ชิปด้วยสัญญายืมตัว 6 เดือน การย้ายตัวครั้งนี้ได้รับคำแนะนำจากเพื่อนร่วมทีมอย่าง Henrik Ojamaa ซึ่งย้ายออกจากสโมสรในเดือนก่อนหน้า เขาลงเล่นนัดแรกให้แก่สโมสรอย่างเป็นทางการเมื่อวันที่ 1 สิงหาคม ค.ศ. 2013 ในนัดที่แพ้คูบานครัสโนดาร์ 0–2 ในเลกแรกของยูฟ่ายูโรปาลีก ฤดูกาล 2013–14 รอบคัดเลือกรอบที่สาม เขาลงเล่นนัดแรกในสกอตติชพรีเมียร์ชิปเมื่อวันที่ 4 สิงหาคม ค.ศ. 2013 โดยลงเล่นเป็นตัวสำรองแทนที่ โรเบิร์ต แม็กฮิวจ์ ในนาทีที่ 69 และทำประตูชัยช่วยให้ทีมบุกชนะไฮเบอร์เนียน ต่อมาในวันที่ 10 มกราคม ค.ศ. 2014 เขาเซ็นสัญญาถาวรกับสโมสรด้วยสัญญา 2 ปีครึ่ง เขายิง 9 ประตูจากการลงเล่นใน 37 นัดในฤดูกาล 2013–14
Erzgebirge Aue.
วันที่ 19 มิถุนายน ค.ศ. 2014 อานิเยร์กับน้องชายของเขา ฮันเนส ได้เซ็นสัญญา 3 ปีกับ Erzgebirge Aue สโมสรในซไวเทอบุนเดิสลีกา เขาลงเล่นนัดแรกให้แก่สโมสรเมื่อวันที่ 9 สิงหาคม ค.ศ. 2014 ในนัดที่เปิดบ้านแพ้เฟาเอ็ฟเอ็ล โบคุม 1–5 เขาได้ลงเล่นให้แก่สโมสรทั้งสิ้น 8 นัด อย่างไรก็ตาม เขาไม่สามารถสอดแทรกเป็นตัวจริงในทีมชุดแรกภายใต้การคุมทีมของผู้จัดการทีมคนใหม่ Tomislav Stipić
ดันดียูไนเต็ด.
วันที่ 15 มกราคม ค.ศ. 2015 อานิเยร์เซ็นสัญญา 2 ปีครึ่งกับดันดียูไนเต็ดในสกอตติชพรีเมียร์ชิป เขาได้ลงเล่นนัดแรกให้แก่สโมสรเมื่อวันที่ 21 มกราคม ค.ศ. 2015 ในนัดที่เสมอกับเซนต์มีร์เรน 1–1
หลังจากที่ดันดีตกชั้นจากพรีเมียร์ชิปหลังจบฤดูกาล 2015–16 วันที่ 8 สิงหาคม ค.ศ. 2016 เขาได้แยกทางกับสโมสรด้วยความยินยอมร่วมกัน
ไฮเบอร์เนียน (ยืม).
วันที่ 1 กันยายน ค.ศ. 2015 อานิเยร์ถูกปล่อยยืมตัวให้แก่ไฮเบอร์เนียนในสกอตติชแชมเปียนชิปเป็นระยะเวลาหนึ่งฤดูกาล อย่างไรก็ตาม วันที่ 14 มกราคม ค.ศ. 2016 เขาถูกเรียกกลับต้นสังกัดอย่างดันดี เพื่อมาช่วยให้ทีมรอดพ้นจากการตกชั้น
คัลมาร์ เอฟเอฟ.
วันที่ 10 สิงหาคม ค.ศ. 2016 อานิเยร์เซ็นสัญญากับคัลมาร์ เอฟเอฟ สโมสรในอัลสเว็นสกันของสวีเดน เขาได้ลงเล่นนัดแรกในลีกเมื่อวันที่ 14 สิงหาคม ค.ศ. 2016 ในนัดที่เปิดบ้านเสมอกับมัลเมอ เอฟเอฟ 1–1 ต่อมาในวันที่ 17 กันยายน ค.ศ. 2016 เขาทำประตูแรกในนามสโมสรช่วยให้ทีมเอาชนะออสเตอร์ซุนด์ส 2–0
อินเวอร์เนสคาเลโดเนียนทิสเทิล.
วันที่ 16 มกราคม ค.ศ. 2017 อานิเยร์ย้ายไปเล่นฟุตบอลในสกอตแลนด์อีกครั้ง โดยเซ็นสัญญากับอินเวอร์เนสคาเลโดเนียนทิสเทิลจนจบฤดูกาล 2016–17 เขาลงเล่นนัดแรกให้แก่สโมสรเมื่อวันที่ 21 มกราคม ช่วยให้ทีมบุกเอาชนะเอลจินซิตี 2–1 ในรอบที่ 4 ของสกอตติชคัพ
ลาตี.
วันที่ 10 กรกฎาคม ค.ศ. 2017 อานิเยร์เซ็นสัญญาหนึ่งปีครึ่งกับลาตี สโมสรในไวเคาส์ลีกา
ซูว็อน.
วันที่ 1 กุมภาพันธ์ ค.ศ. 2019 อานิเยร์เซ็นสัญญากับซูว็อนในเกาหลีใต้
เมืองทอง ยูไนเต็ด.
วันที่ 4 มกราคม ค.ศ. 2022 เมืองทอง ยูไนเต็ดได้บรรลุข้อตกลงในการคว้าตัวของอานิเยร์ นับเป็นการซื้อตัวผู้เล่นในวันสุดท้ายของตลาดซื้อขายเลกที่สองของไทยลีก ฤดูกาล 2564–65 ต่อมาในวันที่ 26 มกราคม เขาทำประตูแรกในนามสโมสรในไทยลีก ช่วยให้ทีมบุกไปเอาชนะราชบุรี มิตรผล 1–0
สนธิสัญญามาสทริคต์
เครื่องอิสริยาภรณ์เยอรมัน
เครื่องอิสริยาภรณ์เยอรมัน  เป็นรางวัลปูนบำเหน็จอันสูงสุดที่พรรคนาซีสามารถจะมอบให้แก่แต่ละบุคคลสำหรับการทำหน้าที่ของเขาเพื่อ "รัฐและพรรค" ถูกออกแบบโดย Benno von Arent อดอล์ฟ ฮิตเลอร์ได้ปูนบำเหน็จด้วยเหรียญดังกล่าวเป็นครั้งแรกภายหลังการเสียชีวิตให้กับรัฐมนตรีไรช์ ฟริทซ์ ท็อท ในช่วงพิธีงานศพในเดือนกุมภาพันธ์ ค.ศ. 1942 การปูนบำเหน็จภายหลังการเสียชีวิตของเครื่องอิสริยาภรณ์เยอรมันครั้งที่สองได้ถูกมอบให้กับ ไรน์ฮาร์ท ไฮดริชที่พิธีงานศพในเดือนมิถุนายนของปีนั้น พวกไซนิคส์ได้เรียกรางวัลนี้ว่า "เครื่องอิสริยาภรณ์ความตายของวีรบุรุษ" เนื่องจากรางวัลนี้มักจะถูกมอบทุกครั้งในภายหลังการเสียชีวิต มีผู้ได้รับเพียงสองคนที่ได้รับเครื่องอิสริยาภรณ์เยอรมันและรอดชีวิตจากสงครามคือ Konstantin Hierl และอาร์ทัวร์ อัคส์มัน
กรูตอง
สโมสรฟุตบอลนิวคาสเซิลอีสต์เอนด์
สโมสรฟุตบอลนิวคาสเซิลอีสต์เอนด์  เป็นสโมสรฟุตบอลอังกฤษที่เล่นช่วงเวลาสั้น ๆ ในนอร์ทเทิร์นฟุตบอลลีกและเอฟเอคัพ ในช่วงปลายศตวรรษที่ 19 ประวัติศาสตร์ทั้งหมดของพวกเขาอยู่ในยุควิกตอเรีย ในนิวคาสเซิลอะพอนไทน์ สโมสรนี้เป็นที่รู้จักมากที่สุดในฐานะหนึ่งในสองทีมในนิวคาสเซิล จนกระทั่งในที่สุดก็ใช้ชื่อนิวคาสเซิลยูไนเต็ด ในปี ค.ศ. 1892 เมื่อนิวคาสเซิลเวสต์เอนด์ปิดกิจการ ทิ้งให้นิวคาสเซิลอีสต์เอนด์เป็นทีมฟุตบอลเพียงทีมเดียวในนิวคาสเซิล
สโมสรก่อตั้งขึ้นในเดือนพฤศจิกายน ค.ศ. 1881 หลังทีมคริกเก็ตท้องถิ่น สโมสรคริกเก็ตสแตนลีย์ ตัดสินใจจัดตั้งทีมฟุตบอล ซึ่งตั้งอยู่ในเขตตัวเมืองทางด้านใต้ของเขต ไบเกอร์ ของเมืองนิวคาสเซิล โดยสโมสรเล่นเกมแรกของพวกเขา เอาชนะทีมสำรองของ Elswick Leather Works ไป 5-0
เปลี่ยนชื่อจากสแตนลีย์เป็นนิวคาสเซิลอีสต์เอนด์.
เนื่องจากเกิดความสับสนกับสแตนลีย์ที่อยู่ในมณฑลเดอรัม เพื่อป้องกันการสับสนทางสโมสรจึงเปลี่ยนชื่อเป็นสโมสรฟุตบอลนิวคาสเซิลอีสต์เอนด์ ในเดือนตุลาคม ค.ศ. 1882 โดยเกมแรกที่เล่นภายใต้ชื่อใหม่เป็นการแข่งขันกับ แฮมสเตอร์ลีย์ เรนเจอร์ส ซึ่งจัดขึ้นเมื่อวันที่ 7 ตุลาคม ค.ศ. 1882 ผลจบลงด้วยชัยชนะของอีสต์เอนด์ที่ 1-0 โดยผู้เล่นรุ่นแรกของสโมสรรวมถึงวิลเลียม ไฟนด์เลย์, อเล็กซ์ ไวท์ และ ทอม วัตสัน เดิมทีอีสต์เอนด์เล่นเกมของพวกเขาที่ Stanley Street ในไบเกอร์ แต่ย้ายไปไม่ไกลไปยัง Chillingham Street ระหว่างไบเกอร์และฮีตันระหว่างปี ค.ศ. 1884 ใกล้กับชุมทางรถไฟ โดยสโมสรเป็นสมาชิกผู้ก่อตั้ง นอร์เทิร์นฟุตบอลลีก
เปลี่ยนชื่อจากนิวคาสเซิลอีสต์เอนด์เป็นนิวคาสเซิลยูไนเต็ด.
นิวคาสเซิลเวสต์เอนด์ ซึ่งเป็นคู่แข่งในพื้นที่ รวมไปถึงผู้เข้าแข่งขันในนอร์ทเทิร์นฟุตบอลลีก ประสบปัญหาทางการเงินอย่างร้ายแรง ทำให้นิวคาสเซิลเวสต์เอนด์ปิดกิจการลงในปี ค.ศ. 1892 ทำให้ผู้เล่นและทีมงานบางส่วนเข้าร่วมกับอีสต์เอนด์ นิวคาสเซิลอีสต์เอนด์จึงซื้อสนามเซนต์เจมส์พาร์ค เนื่องจากเป็นสนามที่เหนือกว่าสนามที่ถนนชิลลิงแฮม
ในเดือนธันวาคม ค.ศ. 1892 สโมสรตัดสินใจที่จะใช้ชื่อใหม่สำหรับผู้ที่สนับสนุนเนื่องจากขณะนั้นมีเพียงทีมเดียวที่จะสนับสนุนในนิวคาสเซิล ชื่อที่ถูกเสนอประกอบด้วย นิวคาสเซิลเรนเจอร์ส, นิวคาสเซิลซิตี และนิวคาสเซิลยูไนเต็ด ซึ่งชื่อหลังถูกตัดสินโดยระบุว่าขณะนี้ในนิวคาสเซิลมีเพียงทีมเดียวเท่านั้น และจะรวมผู้ที่สนับสนุนทั้งหมดจากคู่แข่งก่อนหน้านี้เข้าด้วยกัน การเปลี่ยนชื่อได้รับการรับรองจากสมาคมฟุตบอลอังกฤษ เมื่อวันที่ 22 ธันวาคม แต่การเปลี่ยนชื่อไม่ถือว่าถูกต้องตามกฎหมายในชื่อ "บริษัทสโมสรฟุตบอลนิวคาสเซิลยูไนเต็ด จำกัด"  จนถึงวันที่ 6 กันยายน ค.ศ. 1895
การเมืองการปกครองของประเทศลิทัวเนีย
ลุยส์ ดิอัซ
ลุยส์ เฟร์นันโด ดิอัซ มารูลันดา (; เกิด 13 มกราคม ค.ศ. 1997) เป็นนักฟุตบอลชาวโคลอมเบีย ปัจจุบันเล่นในตำแหน่งกองหน้าให้แก่ในพรีเมียร์ลีกของอังกฤษ และทีมชาติโคลอมเบีย
ดิอัซเริ่มต้นอาชีพกับสโมสรบาร์รังกิยาในลีกระดับสองของโคลอมเบีย ก่อนที่จะย้ายไปยูนิออร์ ซึ่งเขาพาทีมชนะเลิศกาเตโกริอาปริเมรา อา กับโกปาโกลอมเบียและซูเปร์ลิกาโกลอมเบียนาอย่างละหนึ่งสมัย ต่อมาใน ค.ศ. 2019 เขาได้ย้ายไปร่วมทีมโปร์ตูด้วยค่าตัว 7 ล้านยูโร เขาพาโปร์ตูชนะเลิซปรีไมราลีกา, ตาซาดึปูร์ตูกัล และซูแปร์ตาซากังดีดูดึออลีไวราอย่างละหนึ่งสมัย นอกจากนี้ เขายังเป็นส่วนหนึ่งของทีมชุดที่ชนะเลิศดับเบิลแชมป์ในประเทศเมื่อปี 2020
ในวันที่ 19 กุมภาพันธ์ ค.ศ. 2022 ดิอัซทำประตูแรกในสีเสื้อของลิเวอร์พูล ในนัดที่ ลิเวอร์พูล เปิดสนามแอนฟีลด์เอาชนะ นอริชซิตี 3-1 ต่อมา ในวันที่ 27 กุมภาพันธ์ ค.ศ. 2022 อีเอฟแอลคัพ 2022 นัดชิงชนะเลิศ ลิเวอร์พูล เจอกับ เชลซี ที่สนามกีฬาเวมบลีย์ สุดท้าย ลิเวอร์พูล เอาชนะ เชลซี ในการดวลจุดโทษ 11-10 ช่วยให้ ลิเวอร์พูล คว้าแชมป์อีเอฟแอลคัพ สมัยที่ 9 ได้สำเร็จ ต่อมา ในวันที่ 12 มีนาคม ค.ศ. 2022 ดิอัซทำประตูที่ 2 ในพรีเมียร์ลีก ในนัดที่ ลิเวอร์พูล เอาชนะ ไบรตันแอนด์โฮฟอัลเบียน ที่สนามกีฬาฟัลเมอร์ 2-0 ต่อมา ในวันที่ 5 เมษายน ค.ศ. 2022 ยูฟ่าแชมเปียนส์ลีก ฤดูกาล 2021–22 รอบ 8 ทีมสุดท้าย นัดแรก ดิอัซทำประตูแรกในยูฟ่าแชมเปียนส์ลีก ในชุดของลิเวอร์พูล ในนัดที่ ลิเวอร์พูล เอาชนะ เบนฟิกา จากโปรตุเกส 3-1 ต่อมา ในวันที่ 19 เมษายน ค.ศ. 2022 ดิอัซทำประตูที่ 3 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ แมนเชสเตอร์ยูไนเต็ด 4-0 ต่อมา ในวันที่ 3 พฤษภาคม ค.ศ. 2022 ยูฟ่าแชมเปียนส์ลีก รอบรองชนะเลิศ นัดที่สอง ดิอัซทำประตูที่ 2 ในยูฟ่าแชมเปียนส์ลีก ในนัดที่ ลิเวอร์พูล เอาชนะ บิยาร์เรอัล จากสเปน 3-2 รวมผลสองนัด ลิเวอร์พูล เอาชนะ บิยาร์เรอัล 5-2 ช่วยให้ ลิเวอร์พูล ผ่านเข้ารอบชิงชนะเลิศ ยูฟ่าแชมเปียนส์ลีกได้สำเร็จ ต่อมา ในวันที่ 7 พฤษภาคม ค.ศ. 2022 ดิอัซทำประตูที่ 4 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เสมอกับ ทอตนัมฮอตสเปอร์ 1-1
ในวันที่ 14 พฤษภาคม ค.ศ. 2022 เอฟเอคัพ รอบชิงชนะเลิศ 2022 ลิเวอร์พูล เจอกับ เชลซี ที่สนามกีฬาเวมบลีย์ สุดท้าย ลิเวอร์พูล เอาชนะ เชลซี ในการดวลจุดโทษ 6-5 ช่วยให้ ลิเวอร์พูล คว้าแชมป์เอฟเอคัพ สมัยที่ 8 ได้สำเร็จ ต่อมา ในวันที่ 22 พฤษภาคม ค.ศ. 2022 พรีเมียร์ลีก นัดปิดฤดูกาล ลิเวอร์พูล เปิดสนามแอนฟีลด์เจอกับ วุลเวอร์แฮมป์ตันวอนเดอเรอส์ เป็นนัดตัดสินแชมป์พรีเมียร์ลีกระหว่าง ลิเวอร์พูล กับ แมนเชสเตอร์ซิตี ในนัดนี้ ลิเวอร์พูล จะต้องชนะ วุลเวอร์แฮมป์ตันวอนเดอเรอส์ และต้องลุ้นให้ แมนเชสเตอร์ซิตี ไม่ชนะ แอสตันวิลลา ด้วย ลิเวอร์พูล ก็จะได้แชมป์พรีเมียร์ลีก โดย ลิเวอร์พูล เอาชนะ วุลเวอร์แฮมป์ตันวอนเดอเรอส์ 3-1 แต่สุดท้าย แมนเชสเตอร์ซิตี เอาชนะ แอสตันวิลลา 3-2 ทำให้ ลิเวอร์พูล พลาดโอกาสคว้าแชมป์พรีเมียร์ลีก อย่างน่าเสียดาย
ในวันที่ 30 กรกฎาคม ค.ศ. 2022 เอฟเอคอมมิวนิตีชีลด์ 2022 ลิเวอร์พูล เจอกับ แมนเชสเตอร์ซิตี ที่คิงเพาเวอร์สเตเดียม สุดท้าย ลิเวอร์พูล เอาชนะ แมนเชสเตอร์ซิตี 3-1 ช่วยให้ ลิเวอร์พูล คว้าแชมป์คอมมิวนิตีชีลด์ สมัยที่ 16 ได้สำเร็จ ต่อมา ในวันที่ 15 สิงหาคม ค.ศ. 2022 ดิอัซทำประตูแรกในพรีเมียร์ลีก ฤดูกาล 2022–23 นัดที่ ลิเวอร์พูล เปิดสนามแอนฟีลด์เสมอกับ คริสตัลพาเลซ 1-1
ยูนิออร์
โปร์ตู
เซโร่วัน Others
เซโร่วัน Others  เป็นภาพยนตร์วีซินีม่า ที่มาจากละครโทคุซัทสึชุดมาสค์ไรเดอร์เซโร่วัน โดยเป็นหนึ่งในผลงานภาพยนตร์วิซิเน็กซ์ มีทั้งหมด 2 ตอนคือ เซโร่วัน Others มาสค์ไรเดอร์เม็ทสึโบจินไร  เข้าฉายในโรงภาพยนตร์ที่ร่วมรายการ เมื่อวันที่ 26 มีนาคม ค.ศ. 2021 และวางจำหน่ายในรูปแบบดีวีดีและบลูเรย์เมื่อวันที่ 14 กรกฎาคม ค.ศ. 2021 และ เซโร่วัน Others มาสค์ไรเดอร์วัลแคน &amp; วัลคีรี  เข้าฉายในโรงภาพยนตร์ที่ร่วมรายการ เมื่อวันที่ 27 สิงหาคม ค.ศ. 2021 และวางจำหน่ายในรูปแบบดีวีดีและบลูเรย์เมื่อวันที่ 10 เมษายน ค.ศ. 2021
มาสค์ไรเดอร์ที่ปรากฏตัวเฉพาะในเรื่อง.
มาสค์ไรเดอร์เม็ทสึโบจินไร.
ร่างแปลงของเม็ทสึโบจินไร.net ทั้ง 4 ที่รวมจิตสำนึกจากแมสเบรนซิสเต็ม แปลงร่างด้วยเม็ทสึโบจินไรไดรเวอร์และแมสเบรนเซ็ทสึเมะไรส์คีย์ สามารถใช้อาวุธกับพลังของไรเดอร์ทั้ง 4 ผสานกับสับเปลี่ยนกันได้ นอกจากนี้จุดอ่อนคือ การแปลงร่างนั้น ต้องมีเม็ทสึโบจินไร.net ทั้ง 4 คนอยู่ในที่เดียวกันเท่านั้น ผลของการแปลงร่างทำให้จิตคลุ้มคลั่งไม่เสถียร ยิ่งกว่าความเกลียดชังของอาร์คหลายเท่า พอแปลงร่างสู้ห่างจากร่างหลักทั้ง 4 ไม่ได้จึงต้องสู้ในรัศมีใกล้ๆ กับคงสภาพร่างนั้นนานไม่ได้ ถ้าร่างไรเดอร์ถูกทำลายหรือปลดระบบการแปลงร่างด้วยตนเอง จิตสำนึกของเม็ทสึโบจินไร.netจะกลับไปยังร่างต้นทั้ง 4 ตามปกติ จึงแปลงร่างไปมาได้ตลอด แต่ว่ากลับเลือกที่ต้องทำลายร่างกายหลักทั้ง 4 ไป ทำให้จิตทั้ง 4 ติดอยู่ในร่างไรเดอร์กับมีพลังที่แกร่งที่สุดแทน ผลที่ตามมาคือ ถ้าร่างไรเดอร์ถูกทำลาย(ไร้ร่างหลักทั้ง 4) จะกลับมาไม่ได้อีก
มาสค์ไรเดอร์ไซอา.
ร่างแปลงของลีออน = อาร์คแลนด์ ที่ใช้ เทาซันด์ไดรเวอร์ ร่วมกับ ไทรเซราท็อปส์เซ็ทสึเมะไรส์คีย์ และ คาร์โนทอรัสเซ็ทสึเมะไรส์คีย์ ตัวชุดคล้ายกับมาสค์ไรเดอร์เทาเซอร์ แต่ชุดเกราะเป็นสีดำ
เสียงประกาศในการแปลงร่างคือ "เพอร์เฟกต์ไรส์! When the five wepons cross, the JET BLACK soldier ZAIA is born. I am the president." (パーフェクトライズ！When the five wepons cross, the JET BLACK soldier ZAIA is born. I am the president.)
มาสค์ไรเดอร์วัลแคน โลนวูลฟ์.
ปรากฏในวัลแคน &amp; วัลคีรี เป็นร่างแปลงของฟุวะ อิซามุ ที่ใช้ ฮิเด็นเซโร่วันไดรเวอร์ และ แอสซัลท์กริป ร่วมกับ ไดร์วูลฟ์เซ็ทสึเมะไรส์คีย์
ข้อมูลอื่นๆ.
ระบบรวมปัญญาที่ใช้เชื่อมกำหนดความคิดของโซลด์ทุกเครื่องผ่านมติส่วนกลาง จึงทำให้ยับยั้งการตื่นถึง ซิงกูลาริตี้ เป็นระบบประชาธิปไตย
รถไฟใต้ดินฝอซัน
รถไฟใต้ดินเซินเจิ้น
นิปปงเทเลวิ
โคเซ็น
โคเซ็น (、こうせん、KOSEN) หรือแบบเต็มเรียกว่า โคโตเซ็นมองกักโค (、こうとうせんもんがっこう、kōtō-senmon-gakkō、, แปล) เป็นสถาบันทางการศึกษาขั้นสูงรูปแบบหนึ่งของประเทศญี่ปุ่น ที่มุ่งฝึกอบรมวิศวกรเชิงปฏิบัติและวิศวกรที่มีความคิดในการสร้างสรรค์สิ่งต่าง ๆ มีสถาบันระดับชาติ ท้องถิ่นและภาคเอกชนทั้งสิ้น 57 แห่งในญี่ปุ่น มีนักศึกษาทั้งหมด 60,000 คน รวมประมาณ 3,000 คนในหลักสูตรขั้นสูงแล้ว
ในความเป็นจริงแล้ว โคเซ็นไม่ได้มีเพียงเฉพาะในประเทศญี่ปุ่นเท่านั้น ยังมีในประเทศมองโกเลีย ไทย และเวียดนาม โดยมีการปรับเปลี่ยนภายใต้วัฒนธรรมของประเทศนั้น ๆ
โคเซ็นในประเทศญี่ปุ่น.
โคเซ็นในประเทศญี่ปุ่นถูกก่อตั้งขึ้นมาในช่วงครึ่งหลังของคริสต์ทศวรรษ 1950 จากการที่ในช่วงเวลานั้นมีความต้องการวิศวกรในการพัฒนาประเทศเป็นจำนวนมาก เพื่อเป็นการตอบสนองต่อความต้องการเหล่านี้ ในปี ค.ศ. 1962 รัฐบาลจึงได้ก่อตั้งวิทยาลัยเทคโนโลยีแห่งชาติ (โคเซ็น) ขึ้นมาทั้งสิ้น 12 แห่ง ดังนี้ ฮาโกดาเตะ, อาซาฮิกาวะ, ฟุกุชิมะ, กุมมะ, นางาโอกะ, นุมะซุ, ซูซูกะ, อะกะชิ, อุเบะ, ทากามัตสึ, นิอิฮามะ และ ซาเซโบะ
โคเซ็นนั้นแตกต่างจากมหาวิทยาลัยแบบปกติตรงที่ โคเซ็นนั้นรับนักศึกษาที่จบจากชั้นมัธยมศึกษาตอนต้นและให้การศึกษาเป็นเวลา 5 ปี (ห้าปีครึ่งสำหรับวิทยาลัยเทคโนโลยีสำหรับการค้าทางทะเล (商船高専)) และตามด้วยการศึกษาเฉพาะทางสองปี
โคเซ็นมุ่งเป้าไปที่การให้การศึกษาที่หลากหลาย รวมถึงให้การศึกษาวิชาทั่วไปอย่างสมดุล เช่น วิชาคณิตศาสตร์ ภาษาอังกฤษ และภาษาญี่ปุ่น ตลอดจนวิชาเฉพาะทาง การศึกษาเฉพาะทางเน้นการทดลองและการฝึกในเชิงปฏิบัติ และออกแบบมาเพื่อให้นักศึกษาได้รับความรู้และทักษะเฉพาะทางที่เกือบเทียบเท่าระดับมหาวิทยาลัย โดยเฉพาะอย่างยิ่ง การวิจัยเพื่อสำเร็จการศึกษาได้รับการออกแบบเพื่อปลูกฝังทักษะประยุกต์เพื่อให้นักศึกษาสามารถเป็นวิศวกรที่พึ่งพาตนเองได้ และได้มีการผลิตงานวิจัยระดับสูงที่สามารถนำไปนำเสนอในงานประชุมวิชาการ
โคเซ็นในต่างประเทศ.
โคเซ็นในประเทศไทย เริ่มต้นมาจากการร่วมมือทางด้านการศึกษา การให้คำแนะนำ และหลักสูตรตามมหาวิทยาลัยต่าง ๆ ส่วนทางด้านกลุ่มโรงเรียนวิทยาศาสตร์จุฬาภรณราชวิทยาลัยได้มีการร่วมมือในการส่งนักเรียนไปศึกษาที่โคเซ็นประเทศญี่ปุ่นมาก่อนหน้านี้แล้ว จนกระทั่งในวันที่ 21 สิงหาคม พ.ศ. 2561 คณะรัฐมนตรี อนุมัติให้ร่วมลงนามบันทึกความร่วมมือว่าด้วยการพัฒนาทรัพยากรมนุษย์ด้านอุตสาหกรรม ระหว่างไทย-ญี่ปุ่น (KOSEN) ต่อมาในวันที่ 23 สิงหาคม นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการในขณะนั้น ได้ลงนามในบันทึกข้อตกลงฉบับนี้ โดยมีรัฐมนตรีช่วยกระทรวงศึกษาธิการ วัฒนธรรม กีฬา วิทยาศาสตร์ และเทคโนโลยี แห่งประเทศญี่ปุ่น ร่วมลงนามบันทึกข้อตกลงฉบับนี้ และในวันที่ 4 ธันวาคม พ.ศ. 2561 คณะรัฐมนตรีมีมติเห็นชอบในการปรับเปลี่ยนรายละเอียดโครงการพัฒนากําลังคนด้านวิทยาศาสตร์ เทคโนโลยีและนวัตกรรมสนับสนุนการลงทุนและเพิ่มขีดความสามารถภาคอุตสาหกรรมในประเทศและภูมิภาคโดยให้สำนักงานคณะกรรมการการศึกษาขั้นพื้นฐานและสถาบันส่งเสริมการสอนวิทยาศาสตร์และเทคโนโลยี (สสวท.) เป็นผู้รับผิดชอบโครงการ
ในประเทศไทยมีการจัดตั้งทั้งสิ้น 2 วิทยาเขต คือ สถาบันโคเซ็นแห่งสถาบันเทคโนโลยีพระจอมเกล้าเจ้าคุณทหารลาดกระบัง เป็นที่แรก และ สถาบันโคเซ็นแห่งมหาวิทยาลัยเทคโนโลยีพระจอมเกล้าธนบุรี เป็นแห่งที่สอง โดยรัฐบาลไทยมีความหวังในการผลิตวิศวกรนักปฏิบัติ นักเทคโนโลยี และนวัตกร กลับมาทำงานที่เขต EEC โดยมีระยะดำเนินการ 13 ปี ทางองค์กรความร่วมมือระหว่างประเทศแห่งญี่ปุ่น (JICA) ได้ให้ความช่วยเหลือผ่าน Yen Loan สำหรับให้ทุนการศึกษาเพื่อศึกษาต่อที่ KOSEN ประเทศญี่ปุ่น และสำหรับการฝึกอบรมอาจารย์และผู้บริหารไทยโคเซ็นในประเทศญี่ปุ่น
ส่วนเรื่องหลักสูตรนั้น ทั้ง 2 สถาบันมีหลักสูตรที่แตกต่างกัน แต่เป็นหลักสูตรอนุปริญญาวิศวกรรมศาสตร์ทั้งหมด ยกเว้นหลักสูตรวิศวกรรมการผลิตของ KOSEN-KMITL ที่เป็นหลักสูตรปริญญาวิศวกรรมศาสตร์ โดยทาง KOSEN-KMITL มีทั้งสิ้น 4 หลักสูตร คือ วิศวกรรมคอมพิวเตอร์ (Computer Engineering), วิศวกรรมแมคคาทรอนิกส์ (Mechatronics Engineering), วิศวกรรมไฟฟ้าและอิเล็กทรอนิกส์ (Electrical and Electronics Engineering) และ วิศวกรรมการผลิต (Production Engineering) ส่วน KOSEN-KMUTT มีทั้งสิ้น 3 หลักสูตร คือ หลักสูตรวิศวกรรมอัตโนมัติ (Automation Engineering) หลักสูตรวิศวกรรมชีวภาพ (Bio Engineering) และหลักสูตรวิศวกรรมเกษตร (Agri Engineering)
ไทยโคเซ็นมีความใกล้เคียงกับโคเซ็นของญี่ปุ่นคือ การเรียนที่เรียนทั้งสิ้น 5 ปี และมีหลักสูตรขั้นสูง (Advance Course) ให้เรียนอีก 2 ปี อย่างไรก็ตามหลักสูตรของทั้ง 2 วิทยาเขตก็ไม่ได้ยกจากของญี่ปุ่นมาทั้งหมด เนื่องจากมีการปรับปรุงให้เข้ากับหลักสูตรมัธยมศึกษาตอนปลายและกฎหมายในประเทศไทย ทำให้มีบางวิชาที่เพิ่มเข้ามาจากหลักสูตรของโคเซ็นญี่ปุ่น เช่น วิชานักศึกษาวิชาทหาร เป็นต้น และบางวิชาที่หลักสูตรมัธยมปลายทั่วไปไม่มี เช่น วิชาเขียนแบบวิศวกรรม วิชาภาษาญี่ปุ่น วิชาเวิร์คชอพ เป็นต้น
ทุนการศึกษาในหลักสูตรโคเซ็นสามารถแบ่งออกเป็น 4 ประเภทดังต่อไปนี้
การทัพอัลอันฟาล
การทัพอัลอันฟาล  มีอีกชื่อว่า การสังหารหมู่อันฟาล หรือ การสังหารหมู่ชาวเคิร์ด เป็นปฏิบัติการปราบปรามการก่อกบฏแบบสังหารหมู่ที่ดำเนินการในอิรักสมัยบะอัษ ซึ่งทำให้มีชาวเคิร์ดในช่วงคริสต์ทศวรรษ 1980 เสียชีวิตระหว่าง 50,000 ถึง 182,000 คน ประกอบด้วยกองทัพอิรักที่นำโดยอะลี ฮัสซัน อัลมะญีด ตามคำสั่งของประธานาธิบดี ซัดดัม ฮุสเซน ต่อสู้กับชาวอิรักเคอร์ดิสถานในอิรักตอนเหนือในช่วงสุดท้ายของสงครามอิรัก–อิหร่าน จุดประสงค์ของการทัพนี้คือการกำจัดกลุ่มกบฏชาวเคิร์ดกับการแผลงเป็นอาหรับในเขตผู้ว่าการคีร์คูก
ชื่อของการทัพมาจากชื่อบทที่ 8 ในอัลกุรอาน ("อัลอันฟาล") ซึ่งอดีตรัฐบาลบะอัษอิรักใช้เป็นชื่อรหัส (code name) กลุ่มการโจมตีอย่างเป็นระบบต่อนักรบชาวเคิร์ดในอิรักตอนเหนือช่วง ค.ศ. 1986 ถึง 1989 โดยอยู่ในช่วงสูงสุดใน ค.ศ. 1988 ประเทศที่ยอมรับให้การทัพนี้เป็นการสังหารหมู่คือประเทศสวีเดน, นอร์เวย์, เกาหลีใต้ และสหราชอาณาจักร
Autumn Cockrell-Abdullah นักวิจัยกล่าวว่าอันฟาลกลายเป็น "องค์ประกอบสำคัญของเอกลักษณ์ชาวเคิร์ด"
อัลอันฟาลเป็นซูเราะฮ์หรือบทที่ 8 ในอัลกุรอานที่กล่าวถึงชัยชนะของมุสลิม 313 คนต่อพวกนอกรีตเกือบ 900 คนในยุทธการที่บะดัร ค.ศ. 624 "อัลอันฟาล" มีความหมายตรงตัวว่า "สิ่งที่ริบมาได้ (จากสงคราม)" และถูกใช้พรรณาถึงการทัพที่มีการทำลายล้างและการปล้นสะดมตามคำสั่งของอะลี ฮัสซัน อัลมะญีดในการทำ"จัช" (ผู้สมรู้ร่วมคิดชาวเคิร์ดกับบะอัษ ในภาษาเคิร์ด ) นั่นคือ การลักขโมยโค แกะ แพะ เงิน อาวุธ และแม้แต่ผู้หญิงถูกกฎหมาย